钦定古今图书集成/方舆汇编/职方典/第1527卷 > 思州府山川考 通志
## 钦定古今图书集成/方舆汇编/职方典/第1527卷 > 思州府山川考 通志

盘山　在府城西。自镇远迢逓而来百馀里，结为府治。

踞胜山　：在府治后，旧名“松园坉。” 明知府蔡懋昭筑踞胜台于上。

峨山　在府南三里，群峰联起。按《明一统志》：“崒嵂难登。”

飞山　在府南三里。唐刺史杨再思功德及民，郡人立庙祀于此。

旗头山　在府西三十里，高千仞，岭有甘泉古柏。

黄岩冲山　在府西南五里。有坉可据险避苗。鳌山　在府治西八十里。中有古寺，人迹罕到。圣德山　在府治南九十里。为万山之尊，郡人多祈祷于上。

狮子口山　在府平牙寨。洞苗出没之隘，设防于此。

红崖山　在府城西南，以色名。

金豹山　在府城北五十里，山多豫章之材。桥山　在府城西三十里。

六农山　：在府城北二十里。

独峭山　在府东北一里。孑然孤峭，卓异群峰。平轩山　在府东一里。一作“平堧山。”

点灯山　在府南一里。峰峦高耸，夜常有光如灯。

冲文山　在府北十里。一云在施溪司。

平山　：与冲文山相近，山顶平如台。

岑巩山　在府西二十里。峰峦层叠，绵亘百里。住溪山　在岑巩山西十里。诸溪之水流经山下，潴而复流。

瑰楼山　：在府城西九十里。水自洞出，日消长者三。

岩前山　在府东五十里。

龙塘山　：在岩前山东十里。产铅铁。

龙坑山　在府西三十里。昔产朱砂，今无。土麻山　在都素司北。

江头山　在土麻山东北三十里，亦名岑弹山。旁有歇路坪，土人每遇节序，则相聚笙歌于此。天应山　在府西百里，最高耸。土人常祷雨于此，雷雨辄应。

天平囤山　在都素南二里，土人避兵处。“黄崖冲山　” 在黄道司西南黄里。山势险固，其中平广，有据险避苗囤。

漾头山　在施溪司南三里。

御屏山　在施溪司北里许。

蜡傍山　：在施溪司北二十里。产蜡。

鬼总山

鬼隐山　俱在府北六十里。

大龙坑　在施溪司西三十里。

岑贾坡　在府城南百里。外接洪江，苗尝出没为患。今立哨防守。

打宝坡　在府南五里

九曲坡　在黄道司西十里。山势险峻，路径盘曲。

十万囤　在府东十里。其地平旷，可囤十万兵。田堧坪　，在黄道司西北三十里。一云“在府东十五里，四山围绕，中有广原沃野。”

白溪崖　在府城北三十里，铜仁府分界。白崖　在府西五里，中有洞，下临深潭。

杨柳岩　在黄道司西二十里，亦险峻，岩产蜡。独迳岩　在施溪司东北十里，路最险仄，设隘御苗。

泉洞　在府城北七十里。上有飞瀑，下有澄潭。明参政蔡潮镌“云门” 二字于石上。

磨寨河　在府西十里。设舟以渡。

清江　在府东，即㵲水也。经镇远府境，曰“镇阳江” ，合府境诸水而入于湖广沅江。

转水　在府四北四十里。群山四合，水经其间，众流悉汇，旋绕数曲。

洒溪　：在府城东南里许。自注溪绕城而东，合架溪汇为潭。

铁山溪　：在府城东十里。昔产铁，今无。

异溪　在府城东五十里，自牙溪西合天堂，通洒溪。按《明一统志》：在府城东八里，以小水各分派入于平溪大河，故名。

注溪　去府城三十里，故宣慰田氏子孙世居于此。

田堘崖溪　：在府城北五十里。设渡为往来要道。

海龙溪　在府城西六十里，地近牛角山，昔红苗啸聚于此。明知府胡柟合思南、石阡、铜仁三府兵亲剿灭之。至今民犹传颂。

施溪　去府城三十里，水绕辰溪。

平溪　在府东三十里，流注沅江。

养田溪　：在府西北八十里。源出岩洞中，有巨石障流。土人筑木槽，引以灌田。

纸槽溪　：在府北十里。

龙溪　在府西。相传土人击铜鼓于此而龙出，因以成溪。

凹溪　在府西四十里。东岸有油鱼洞，西岸有铜鱼洞，俱流合于清江。

马口溪　在都素司北一里，即洒溪上源也。左溪　在都素司南十里，下流入清江。

冷水溪　在都素司西南二十里，下流入清江。黄道溪　在黄道司西南八十里。

淘沙溪　在黄道司北五里。

架溪　在府城南架木溪上，以济往来。

星石潭　：在府城东七里。产石间有金银星者，坚润可琢为砚。

铜锣潭　：在府治北十里。相传：有龙穴此，数十年一见。

龙泉　在黄道司北。其水清洁而甘，居民赖以灌田。但不可以涤垢，垢则水不出。

住溪河　在府城西二十里，诸溪潴此而复流。